อยากสอบถามว่าการทานยาคุมกำเนิดถ้าไม่ใช่แผงที่ 1 แต่ทานมาหลายแผงแล้ว ยาจะมีประสิทธิภาพตั้งแต่เม็ดแรกเลยมั้ยคะหรือแผงต่อๆไปก้อต้องใช้ถุงยางอนามัยใน 7 วันแรกในทุกๆแผงคะ
สวัสดีค่ะ หากได้ทานยาเม็ดคุมกำเนิดต่อเนื่องมาหลายแผงแล้ว ยาคุมย่อมออกฤทธิ์ได้เต็มประสิทธิภาพ โดยสามารถป้องกันการตั้งครรภ์ได้มากกว่า 99% ไม่ว่าจะทานเม็ดใดอยู่ก็ตาม แต่ทั้งนี้ต้องทานยาอย่างถูกต้อง ได้แก่ ยายังไม่หมดอายุ ทานยาทุกวัน ไม่มีวันที่ลืมทาน ทานยาในเวลาที่ใกล้เคียงกันของแต่ละวัน ไม่มีอาเจียนหรือท้องเสียร่วม ไม่ได้ทานยาอื่นบางชนิดร่วม เป็นต้นดังนั้นเมื่อทานยาได้ถูกต้อง จึงอาจไม่จำเป็นต้องใช้ถุงยางอนามัยร่วม แม้ว่าจะอยู่ในช่วงเริ่มทานยาแผงใหม่ก็ตาม แต่หากมีการใช้ยาไม่ถูกต้อง หรือต้องการเพิ่มประสิทธิภาพของยาคุมกำเนิด หรือต้องการป้องกันโรคติดต่อทางเพศสัมพันธ์ สามารถใช้ถุงยางอนามัยร่วมไปด้วยค่ะ